|  |
| --- |
|  **ШАЉИВЕ НАРОДНЕ ПРИЧЕ** |
| **ЕРО И КАДИЈА**Чувао Еро кадијина говеда, па имао и своју једну краву, те ишла с кадијиним говедима. Једанпут се догоди те се пободе кадијина крава с Ерином, па Ерина крава убоде кадијину на мјесто. Онда Еро брже-боље отрчи кадији:— Честити ефендија! Твоја крава убола моју краву.— Па ко је крив, море? Је ли је ко наћерао? — Није нико, него се поболе саме.— Е, вала море! Марви нема суда. Онда Еро:— Ама чујеш ли ти, ефендија, што ја кажем: моја крава убола твоју краву.— А, а! Море! Стани док погледам у ћитап — па се сегне руком да дохвати ћитап, а Еро те за руку:— Нећеш, бог и божја вјера! Кад нијеси гледао мојој у ћитап, ље нећеш ни твојој |
|  **КАДИЈА И СИР**Кадија у Босни позове Бошњака рају, да дође пред њега на суд.Раја био кнез у селу, име му Матко. Полазећи у град пред кадију, рече својој жени:— Пред кадију се не иде празном руком; зато, жено, гледај да не одем с празном торбом.Жена на то:— Па шта мислиш да би добро било понијети кадији?— Имаш ли врчић масла?— Немам пуна врчића, него начет — рече жена.— Начет се не носи кадији. Турчин је горопадан.— Има лијепа и добра сира, сува и свјежа, лак понеси му два-три сирца — вели жена.— Дај донеси сирце — муж ће на то, а жена донесе сувих и свјежих по неколико сираца. Муж избере за кадију највеће и најљепше суве сирце, да спреми у торбу а жена му препоручује свјеже хвалећи како су масни и добри, па је боље да понесе свјеже. Муж послуша жену и оде у град пред кадију. Дошавши онамо, поклони се пред кадијом, поклекне, извади из торбе три сирца завијена у чист ручник и стави пред кадију.— Шта ти је то, рајо? — пита кадија.— Ето, честити кадија, послала ти моја домаћица јабуку. Зазор би био и срамота да дођем пред тебе празних руку.Кадија одложи чибук из руке, лати ручник, развије сирце, и кад види шта је, разљути се на рају што му је донио тако лош пешкеш, пак сирац баци и тресне раји о главу и отјера га испред себе.Враћајући се дома из града од кадије, рече супутницима:— Браћо, свеђер је добро покадшто и жену послушати; да бијах понио кадији, као што сам хтио, суве сирце, пукла би ми од њих глава и очи искочиле. |
| **КАЛУЂЕР И ЕРА**Путовао неки калуђер па сретне на путу Еру. Ера, кад угледа калуђера, поклони се па викне:— Помоз' бог, духовниче!— Бог ти помогао, — одговори калуђер.— Па куда ћеш, духовниче, куд је тебе срећа повела? — упита Ера.— Ама, вала, не води ме срећа никуд. Да ме води срећа, не би ме водила овим путем.— А што? — упита Ера.А калуђер настави:— Ама прој' се, само своје ноге ломим за невољу. Петнаест манастира што сам обио, па нигде мјеста за мене. Све пуно богомољаца, пустишака и црнијех калуђера. Још у овом манастиру ако не буде мјеста, ја не знам што море бити с мене.Еле, како му драго, калуђер оде у манастир, не нађе .мјесга, а тако и Ера газди, те и он не нађе мјеста.До мјесец дана опет састану се Ера и калуђер. Ера викне:— Е, духовниче, шта ћемо сад?— Ја не знам — одговори калуђер.— Знаш шта ћемо, духовниче — рече Ера — дај ти мени твоје хаљине, а ја ћу теби своје, па да се тгуетимо' у ова села да купимо паре. Ти купи, а ја ћу биљежити.Калуђер се мисли, па мисли, док најлослије не пристаде како каза Ера. Промијене се хаљинама, Ера узме тефтер па пођу заједно. Таман на поласку на једној ћуприји сретну кнеза. Обојица дођу пред кнеза, па Ера-калуђер отегне:— О, ти божји човече, дај подијели овијем апостолима који су од самога господа бога послати.Кнез одмах за кесу, цин-цин, те Ери-калуђеру псдесет гроша. Калуђер узме паре, а Ера-калуђер нешто шашандрца (а није ни знао писати), захвале кнезу, па пођу даље. Путем рече калуђер:— Кад смо ми кнеза преварили, лако је за остало.Тако од села до села, скупе силну пару. Калуђер сусто носећи паре, па ће Ери: — Вала ми ове паре додијаше, дај да ми њија подијелимо.Дођу до једне ливаде да паре дијеле. Јест, ама Еро хоће све паре себи, а калуђер не да. Горе-доље, сврни-обрни, Еро не попушта шале, а калуђер се брани па не да и не да. Дође и до битке. Еро притисне калуђера пода се. Олета се калуђер да вранише, па притисне Еру пода се. Све село изишло па гледа како се бију. Мало се ушутише, док ће калуђер:— Е, хајдемо их свију попити.Еро пристане и оду у прву крчму те све оне паре попију. Кад су изишли из крчме, рекне калуђер Ери:— Зато си ти три газде промијенио јер је теби пара драга.Истом ће Еро:— Зато си ти петнаест манастира обишао, јер је теби ракија драга!Ражљути се калуђер па остави Еру. |
|  **КРЕПАО КОТАО**Измисли један прости сељанин како би преварио неког каматника трговца у вароши, који му је доста кривице урадио, и пође један дан у трговца молећи га:— Господару, молим те, узајми ми котао ракински да нешто карије испечем, а до данашњег дана донијећу ти га, и добити на њ талијер.Слакоми се трговац и узајми му котао, а сељанин седми дан пође к трговцу и донесе један преко мјере мали котлић ракински говорећи:— Знаш шта је, господару?— Шта? — запита трговац.— Богме се окотио твој котао — одговори сељанин — и ево сам ти ждријебе од њега донио, јер је у мене ждријебан и дошао, а ја твојега нећу.— Браво! Браво — одговори трговац. — По томе се види да си човјек поштен, фала ти!— Него молим те, господару — придода сељанин — нека још који дан у мене постоји котао, јер га онако болесна не могу справити.— Добро, дакле — одговори му трговац. Послије десетак дана дотрчи уплашен сељанин к трговцу, па му рече;— Господару, не знаш несреће?— Које? — запита трговац.— Крепао котао.— Како крепао, ничији сине! — продере се трговац. — Како може котао крепати?— Ето како — прихвати сељанин. — Штогод се коти, ваља и да крепа.И на овај начин, кад трговац потјера сељанина на суд, сељанин у суду добије разлог и узме велики котао за мали. |
|  **КО НИЈЕ ДОБРО СВЕЗАО?** |
| Кад је некакав чоек полазио у воденицу, свеже му жена врећу са житом. Кад буде у путу, одријеши му се врећа и он је до воденице везао десет пута, па кад се вратио кући, опет хтјео жену да бије, што му је није добро свезала. |
|  **НИЈЕСАМ БАШ ИЗ САРАЈЕВА** |
| Момче некакво уљезе у берберницу да се обричи. Берберин се десио шаљивчина, па шће мало нашалити се с овим младићем, и запита га:— Отклен си ти, момче?— Из Сарајева — одговори му.Берберин настави:— Чуо сам да има такових јунака у Сарајеву који се пуштају бричити без сапуна и вруће воде; но само студеном водом, је ли истина?Оно момче, да покаже како је и он јунак, одговори му:— Истина је, а ако не вјерујеш, а ти обиди на мени.Берберин га намаже само студеном водом без сапуна, па бритвом о послу. Ови момак почне од тешке муке стискати зубе, врцати с усницама и зажимати очима, па не могући даље трпити, рече бријачу:— Учини хатор, удри ми врућу воду, малашно сапуна, јер ја нијесам баш из Сарајева, него мало одаље. |
|  **ПОП И ПАРОХИЈАНИ**Буде једне године силна суша, зато састану се сељани пред црквом по летурђији ,и укоре попа како му нијесу пријатне молитве к богу, а у толико је пута залуд молио за кишу. Поп се нашао мудар и рече им:— Знадите, браћо, да су ми јучер поручили озгор с неба да се свама договорим у који ћете дан да вам пошаље и колико кише. Сад ми одговорите.Рече главар од села:— Ето сјутра, у понеђелник. Одговори поп:— Сјутра не, зато што сам најмио мобу да ми окопавају фрментин.— А оно у уторак — рече главар, а Друти одговори:— А зар нијеси видео да ми је толико жито прострто на гувно да се суши?— А ми хајдемо у сриједу — рече главар, а трећи одговори:— Не у сриједу, мени је крсно име, па ако ми се званице сквасе, ондар куд ћу ја?— А ми елајмо у четвртак — рече главар, а четврти одговори:— Како у четвртак? Да ли ја тај дан не женим сина?— Хајд'мо дакле у петак — рече главар, а пети опет скочи:— Не у петак, људи говоре да никаква срећа у петак није пробитачна.— А ми, браћо, ајд'мо у суботу,— Богме ја нећу — одговори шести — догнаће ми један отрак два вола, ако се погодисмо, пак ваља ми их обидовати.Тадар рече поп:— А ви, моји људи, ове друге неђеље договорите се пак ми одговорите.А сељаци се ни друге неђеље не могаше договорити, па ни до данас. |
|  |
|  **СЛОВО ИЖЕ АЛИ СИРЦА НИЖЕ**Записао калуђер на сирцу (ђе се реже) иже (и), да би познао, ако ђак осијече мало од сирца. Кад калуђер изиђе из собе, онда ђак узме сирац, да осијече мало, а кад види на сирцу иже, онда осијече повелику кришку, па запише опет онако иже, као што је и било. Кад дође калуђер, погледа сирац и узме у руке: "Ва истину слово иже, али сирца ниже." |
|  |
|  **ПУСТИО БИХ ЈА ЊЕГА, АЛИ НЕЋЕ ОН МЕНЕ** |
| Некакав Турчин сврне с пута у поток да се напије воде, па га ухвати хајдук, а он онда дозвавши свога друга који је био остао на путу, каже му:— Ходи, ухватио сам хајдука! Друг му одговори:— Кад си га ухватио, а ти га поведи амо.Онда му он каже: — Али неће да иде.Кад му друг на то рече: — Ако неће да иде, а ти га пусти.А он му одговори;— Пустио бих ја њега, али неће он мене! |
|  **Ero i Turčin** |
| Orao Turčin ralicom po strani iznad nekake ćuprije, a Ero putem ćerao nekoliko konja natovareni. Kad se Ero prikuči blizu, onda Turčin stane vikati: "Ća šaronja, ća! I ti imaš pamet, a Ero je nema." U tom Ero dođe na ćupriju, pa naćera konje preko ćuprije, a njega stane pomaganja: "Jao mene do Boga miloga! Što ću sad?" A Turčin, kad to čuje, brže bolje ustavi volove, pa strči k njemu: "Šta je more Ero? Šta je?" "Od mene do Boga miloga! Eto, odoše mi konji, a ja ostado’ za vodom." - "Ajde more i ti za konjma." - "Ne smijem, gospodaru! Bog i Božja Vjera, ja tuda za život preći." Be ‘ajde more ne luduj! kako ne smiješ preći preko ćuprije, kuda ide svijet i konji natovareni prelaze." Ajja! Ero neće nipošto, nego jednako jauče i leleče. Onda Turčin: "Ajde more šta ćeš dati, da te prenesem ja na leđima?" A što išteš, gospodaru?" "Daćeš mi dvanaest perpera." - "Ajde de!" - Uprti Turčin Eru, te prenese preko ćuprije, a kad ga spusti na onoj strani, onda se Ero stane pipati po njedrima: "Nemam, gospodaru, i perpere, Bog i Božja vjera!" A Turčin: "Kako nemaš, bre, ana seni sitim! Zašto lažeš kurvo? Odi opet na leđa." Ero uzjaše opet Turčina, te ga još jednom prejaše preko ćuprije, pa ga onda zbaci Turčin na zemlju: "Eto, kurvo! crkni tu, kad nemaš čim da platiš," pa onda otide svojim volovima i počne opet orati. A Ero onda skoči, pa preko ćuprije: "Ej Turčine! gledaj kako i tvoj šaronja ima pamet, a Ero je nema! Ele on tebe prejaa dvaput preko ćuprije. |
|  |
|  **КАДИЈА И КАДИНИЦА** |
| Једну вече кад се кадија вратио из мешћеме кући, каже му кадиница како јој је чипчиница донијела једну туку коју је украла у комшинице, па га упита хоће ли заклати и испећи, — ако само није грехота туђе муке у кућу уносити; а кадија јој рече да у ћитапу пише: што гођ у пешкеш дође кадији да ништа није гријешно, као ни море што се ничим измијенити не може. — А да, мој ефендија, — упита кадиница — кажи ми, коме најправије у мешћеми судиш? — Казаћу ти, али нека те нешто упитам: а ли ти је милија крава која млијеко дава али она те превали ногом кабао те се не да помусти? — Милија прва. — Е добро, у сребру ти се оковала, а кажи ми: али ти је милија она кокош те не носи јаја али она те носи? — Милија потоња. — Валај, погађаш као по анђелу, а кажи ми: али ти је милије прољетно руно вуне али јесење? — Богме, милије потоње. — Аферим, анумо, свака ти је права као по концу; а дедер кажи ми: али је боље масло али скоруп? — Богме, боље прво. — Право судиш, као драм и маџарија, али је и прво и потоње све добро, па кад знаш што је од шта боље, зашто ме питаш?  |
| КРШЋАНИН И ТУРЧИНДође кршћанин у Турчина у најам. Погоду се за жито, шта ће му дават за службу. Видан момак радија би по дану, а кад би бија мисец, ваљало би да ради по ноћи. Упита се момак господара: — Свак ради по дану, по сунцу, а шта ће рећ, господару, да ти мене чиниш радит обноћ по мисецу? — Еј, кауре, тако ваља, — рећи ће Турчин — јер је мисец сунчев брат. Добро је; кад изашла година кршћанину, пита он да му господар плати. Почеја Турчин мирит жито, а момак уз руман од кантара свеже наковањ. — Што то радиш? — пита га господар. — Ово је руманов брат исто кâ и мисец сунчев, зато ваља да су оба заједно. |
|   |
| СЕЉАНИН КОД КАДИЈЕ У СУДУДошао један сељанин код кадије да се тужи на некаква Турчина што неће да му исплати дуг од једне кобиле, па кад виђе да кадија неће њему дати право него Турчину, који се закле да је кобилу платио, остаде као од камена спрам кадије. Кадија, као бајаги да би га мало освијестио, запитаће рају: — Има ли, рајо, сад код вас хајдука? — Има, ефендија, јавнијех мало, а тајнијех много, као овђе код вас у граду. — Па, болан, што их не бијете, него их трпите? — Богме, ефендија, није ласно хајдука надвладати, него од страха, кад га који мирни и поштени, овако као ја, срете на путу, овако му се поклони и скине капу — као ја теби, ефендија. СЕЉАК И КАДИЈАНекаквоме раји осуди кадија криво у суду, но му не смје раја ништа рећи, а камоли да је криво осудио; но по обичају преклопи се и рече: — Пеке, ефендија. Кад дође дома, каже чељадима кутњијем све, па придода: — Валај, ако ништа, напсовао сам га се што сам боље могао, да му нијесам изоставио — што се оно говори — ни миша у дувару. — Како, зло те смело, смје опсовати кадију? — запита ђед и отац. — Богме, кад сам на врх брда ижљегао, врћући се дома, једном сам руком начинио роге а другом њаке, па викао што сам више могао: ово, кадија, тебе, а ово ти суду, а ово ти хоџи, а ово ти души, а ово ти имену. РАЈА, АГА И КАДИЈАНекакав ага узајмио неколико пара у свога чипчије, па му никад није хтио дуг повратити, а чипчија једно јутро пође к аги говорећи: — Ајдемо, ага, у кадије за оно пара што си ми дужан. — Ја сад не могу од зиме. — Ево ти мој ћинтерац. — А видиш ли, болан, да немам папуча? — Ево ти моје. — Па како ћу пјеше по снијегу? — Ево ти моје магаре. Пошто му све то да, отиду; ево их пред кадијом и раја све по истини каже, а ага: — Аша ефендија, нијесам му ја ни паре дужан, но Влах лаже, и какав је, он би имао душу рећи да ови ћинтерац што је на мене, и ове папуче, па и оно магаре на коме сам дојахао — његово је. — А да чије но моје све троје! Сад сам му све, ефендија, узајмио, јер друкчије није хтио доћи. — Аман, ефендија! Ево, чујеш ли? Наљути се кадија, па исколачи очи на рају: — Сиктир, крмче од крмка! Како ти смијеш правога Турчина напастовати? Пошто раја побјеже од кадијна страха, онда кадија полако вели ономе Турчину: — Те папуче и та ћинтерац остави мене, а ти гони магаре, и алал ти било.  |
|  **КУДРОВ И КУСОВ**Потурчи се један обијесан Влах, а почне већма јаде хришћанима задавати но доклен је био у своју прву праву вјеру. Наком неко доба срете се на путу оџа и поп, и даду се у разговор. Оџа да би се подсмијао попу ђе му се парохијанин потурчио, као ругајући се и силећи се рече му: "Богу вала, попе, ево отпаде од вас један ваљатан јунак и одабра нашу турску вјеру, и турске ми вјере, такога јунака у наше село данас нема, нити је од кад ја знам било." Насмије се поп намјесто да се постиди, па одговори оџи: "Ми у нас зовемо пса кад нема репа кусов, а онога што цијеле уши нема кудров, а пас те пас вазда." |